Solvang (Deens: "sonnige velde") is 'n stad in Santa Barbara County, Kalifornië, Verenigde State. Dit is een van die nedersettings in Santa Ynez Valley met 'n bevolking van 5 173 in 2009. Solvang - oorspronklik 'n dorp - is op 1 Mei 1985 as stad geïnkorporeer.
Solvang is in 1911 op die Rancho San Carlos de Jonata op byna 9 000 akkers (3 600 hektaar) se grond gestig. Die eerste setlaars was Deens-Amerikaners wat weswaarts getrek het om 'n Deense kolonie ver weg van die strawwe winters in die Amerikaanse Midweste te stig. Die boustyl van talle fasades en geboue weerspieël dan ook die argitektoniese tradisies van Denemarke. 'n Aantal bakkerye, restourante en winkels roep die smaak van Deense kookkuns na vore en gee 'n indruk van dié land se ontwerpkuns.
Mission Santa Ines, een van Kalifornië se historiese sendelingstasies, is eweneens naby die stadsentrum geleë. Michael Jackson se Neverland Ranch is 'n verdere trekpleister naby Solvang.
Ontsluit van "http://af.wikipedia.org/w/index.php?title=Solvang&oldid=1138847"	Kategorie: Nedersettings in Kalifornië	Navigasie-keuseskerm
Die bladsy is laas op 9 Maart 2013 om 18:59 bygewerk.